OpenLLM-France/wikimedia huggingface dataset:
# Llengües italoromàniques

Les llengües italoromàniques comprenen el conjunt de llengües romàniques del sud d'Itàlia sota la línia Massa-Senigallia. La principal llengua italoromanica és l'italià estàndard basat principalment en el toscà. Ethnologue classifica a aquestes llengües juntament amb el dàlmata dins el grup italodàlmata.

## Classificació

Les llengües italoromàniques són:
* Napolità
* Sicilià
* Romanesc i varietats centrals.
* Toscà
** Italià estàndard
** Cors

## Referències

* ↑ Tagliavini, Carlo. "Le origini delle lingue neolatine". Patrono Ed. Bologna 1982
* ↑ https://www.ethnologue.com/language/ita/21
# Redacció

Redacció és la composició de texts escrits. Unredactor és qui desenvolupa un contingut escrit producte d'un raciocini, un escriptor, un professional de l'escriptura, que té en compte tots els requisits de l'escriptura i de la composició correcta. En contexts periodístics és una categoria professional dins dels mitjans de comunicació i de difusió. La paraula redacció prové del llatí redactio. Fa referència a l'acció i l'efecte de redactar un tema. Etimològicament, redactar (del llatí redactum, supí de redigĕre), significa compilar o posar en ordre. En un sentit més precís consisteix a expressar per escrit els pensaments sobre coneixements ordenats amb anterioritat.

## Referències

* ↑ redactor a Optimot
* ↑ redactar a Optimot
Viccionari
# Campionats del món de ciclisme en ruta de 2006

Els Campionats del món de ciclisme en ruta de 2006 es disputaren del 19 al 24 de setembre de 2006 a Salzburg, Àustria. La competició consistí en una cursa contrarellotge i una en ruta per a homes, dones i homes sub-23.

## Resultats

| | Or | Or | Argent | Argent | Bronze | Bronze |
| Proves masculines professionals |||||||
| Cursa en línia masculina detalls | Paolo Bettini Itàlia | 6h 15' 36" | Erik Zabel Alemanya | m. t. | Alejandro Valverde Espanya | m. t. |
| Contrarellotge masculina detalls | Fabian Cancellara Suïssa | 1h 00' 11.75" | David Zabriskie Estats Units | + 1' 29.97" | Aleksandr Vinokúrov Kazakhstan | + 1' 49.72" |
| Proves femenines elit |||||||
| Cursa en línia femenina detalls | Marianne Vos Països Baixos | 3h 20' 26" | Trixi Worrack Alemanya | m. t. | Nicole Cooke Regne Unit | m. t. |
| Contrarellotge femenina detalls | Kristin Armstrong Estats Units | 35' 04.89" | Karin Thürig Suïssa | + 25.57" | Christine Thorburn Estats Units | + 29.36" |
| Proves masculines sub-23 |||||||
| Cursa en línia masculina sub-23 detalls | Gerald Ciolek Alemanya | 4h 00' 50" | Romain Feillu França | m. t. | Aleksandr Khatúntsev Rússia | m. t. |
| Contrarellotge masculina sub-23 detalls | Dominique Cornu Bèlgica | 49' 28.42" | Mikhail Ignatiev Rússia | + 37" | Jérôme Coppel França | + 44" |

## Medaller

| Posició | País | Or | Plata | Bronze | Total |
| 1 | Alemanya | 1 | 2 | 0 | 3 |
| 2 | Estats Units | 1 | 1 | 1 | 3 |
| 3 | Suïssa | 1 | 1 | 0 | 2 |
| 4 | Bèlgica | 1 | 0 | 0 | 1 |
| 4 | Itàlia | 1 | 0 | 0 | 1 |
| 4 | Països Baixos | 1 | 0 | 0 | 1 |
| 7 | França | 0 | 1 | 1 | 2 |
| 7 | Rússia | 0 | 1 | 1 | 2 |
| 9 | Kazakhstan | 0 | 0 | 1 | 1 |
| 9 | Espanya | 0 | 0 | 1 | 1 |
| 9 | Regne Unit | 0 | 0 | 1 | 1 |
| Total | Total | 6 | 6 | 6 | 18 |

## Referències

* 1 2 3 4 «Cyclisme - Championnats du Monde - 2006 - Hommes» (en francès). les-sports.info. [Consulta: 27 gener 2014].
* 1 2 «Cyclisme - Championnats du Monde - 2006 - Femmes» (en francès). les-sports.info. [Consulta: 27 gener 2014].

## Enllaços externs

* Web oficial Arxivat 2006-09-08 a Wayback Machine.
* Resultats
# Turó d'en Guli

El Turó d'en Guli és una muntanya de 84 metres que es troba al municipi de Calella, a la comarca del Maresme.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó de Bavay

El cantó d'Bavay és una divisió administrativa francesa, situada al departament del Nord i la regió dels Alts de França.

## Composició

El cantó de Bavay aplega les comunes següents :
* Amfroipret
* Audignies
* Bavay
* Bellignies
* Bermeries
* Bettrechies
* Feignies
* Gussignies
* Hon-Hergies
* Houdain-lez-Bavay
* La Flamengrie
* La Longueville
* Mecquignies
* Obies
* Saint-Waast
* Taisnières-sur-Hon

## Història

Llista de consellers generals successius :
| Date d'elecció | Identitat | Partit |
| 1994- | Jean Jarosz | PCF |
| Les dades anteriors no són conegudes. |||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | 18.589 | 18.953 | 19.437 | 20.040 | 19.840 | 19.911 |
# (736) Harvard

Harvard o Harvard University és el nom que rep l'Asteroide número 736 del cinturó d'asteroides. Fou descobert per l'astrònom Joel Hastings Metcalf el 16 de novembre del 1912 des de l'observatori de Winchester, Massachusetts.

## Enllaços externs

* Pàgina oficial de la NASA
# Camí de Matavaques

El Camí de Matavaques és una camí rural del terme municipal de Conca de Dalt (a l'antic terme de Toralla i Serradell, al Pallars Jussà, en territori del poble d'Erinyà.
És un camí que comunicava el poble d'Erinyà amb la partida de Matavaques, però en part està perdut a causa dels nous camins i pistes obertes els darrers quaranta anys. El tram conservat va de la Costa, al sud-est del poble d'Erinyà, al Serrat de Romers, al nord-oest del Clot de Matavaques, on enllaça amb les altres pistes existents en aquest lloc.

## Enllaços externs

* Institut Cartogràfic de Catalunya
# El Tossal (Cornudella de Montsant)

El Tossal és una muntanya de 622 metres que es troba al municipi de Cornudella de Montsant, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Línia C2 (EMT València)

La línia C2 és una ruta d'autobús urbà de la xarxa de l'Empresa Municipal de Transports de València (EMT). L'origen de la línia rau en el canvi de denominació de les ja desapregudes línies 79 i 80 l'any 2022.

## Història

Les línies 79 i 80 foren creades per la Societat Anònima Laboral de Transports Urbans de València (SALTUV) el 14 de març de 1976 a partir d'una ruta anterior creada el 25 d'agost de 1973 i anomenada ja "línia 80", que passava pel carrer de Xàtiva, basada en la línia 8B i que es denominava "Grans Vies". La nova línia combinava amb altres de la xarxa en ser la primera línia circular exterior, rebent les primeres unitats del Pegaso 6050 de Saltuv.
El 17 de gener de 1986 la SALTUV és municipalitzada per l'ajuntament, passant a dir-se EMT i operant totes les línies. Inicialment la línia 79 es denominà 80 (a vegades, aquesta fou coneguda com a 82), però per tal d'evitar confusions, l'any 1989 es segregà en dues línies: la 79 per a l'anell exterior i la 80 per a l'interior. Ja des d'abans dels canvis, als bonobusos figurava com a línia 79. Mentre l'Avinguda d'Aragó no va ser alliberada de les antigues vies de tren, per la zona de Mestalla realment no va circular per Grans Vies, sinó que feia uns girs tortuosos per carrers com Arévalo Baca, o Gil Dolz. Conforme l'avinguda va recuperar el seu perfil actual, la línia la va anar utilitzant fins a la seva obertura total. El 5 de juliol de 2008 la línia 80 deixà de travessar el pont de les Arts per a circul·lar pel pla de la Saïdia.
El dilluns 17 de gener de 2022 el regidor de mobilitat i president de l'EMT Giuseppe Grezzi i la gerent Marta Serrano anunciaren que l'1 de febrer del mateix any entraria en vigor la transformació i unificació de les línies 79 i 80 en l'actual C2. Tot i això, actualment (2024), a les pantalles interiors dels busos encara es diferencien els recorreguts interiors i exteriors com a 79 i 80.

## Referències

* ↑ https://emtvalencia.info/2022/01/lemt-integra-les-linies-circulars-en-les-noves-c2-i-c3/
* ↑ https://www.valenciaextra.com/valencia/emt-unifica-les-linies-circulars-en-les-noves-c2-i-c3_505288_102.html
* ↑ https://www.busvalencia.com/folletos/plano80.jpg
* ↑ https://www.busvalencia.com/fondos_mb/L80a.jpg
* ↑ https://www.emtvalencia.es/ciudadano/index.php?option=com_content&view=article&id=115&Itemid=228:emt&catid=58
* ↑ https://www.busvalencia.com/historia.html
* ↑ https://valenciaplaza.com/la-emt-cambia-el-nombre-a-las-lineas-circulares-que-a-partir-de-de-febrero-seran-c2-y-c3
* ↑ https://www.levante-emv.com/valencia/2022/02/01/nuevas-lineas-circulares-c2-c3-62178049.html
# Turó d'en Maresme

El Turó d'en Maresme és una muntanya de 68 metres que es troba al municipi de Calella, a la comarca del Maresme.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó de Carnières

El cantó de Carnières és una divisió administrativa francesa, situada al departament del Nord i la regió dels Alts de França.

## Composició

El cantó de Carnières aplega les comunes següents :
* Avesnes-les-Aubert
* Beauvois-en-Cambrésis
* Béthencourt
* Bévillers
* Boussières-en-Cambrésis
* Carnières
* Cattenières
* Estourmel
* Fontaine-au-Pire
* Quiévy
* Rieux-en-Cambrésis
* Saint-Aubert
* Saint-Hilaire-lez-Cambrai
* Villers-en-Cauchies
* Wambaix

## Història

Llista de consellers generals successius :
| Date d'elecció | Identitat | Partit |
| 2004- | Delphine Bataille | Divers droite |
| Les dades anteriors no són conegudes. |||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | 21.670 | 20.668 | 19.827 | 18.914 | 18.040 | 18.438 |
# .localhost

El .localhost és un domini de primer nivell genèric reservat per l'IETF al RFC 2606 (Juny del 1999) que no es pretén habilitar com a domini d'Internet, per a evitar la confusió i els conflictes i per a fer-los servir com a exemples de documentació o en escenaris locals de proves.
La principal causa de confusió en l'ús d'aquest domini com a domini de primer nivell és la seva definició habitual com a hostname, localhost, que és la interfície loopback a la majoria de sistemes TCP/IP.
Domini de primer nivell genèric :
Actuals :
Proposats :
Llista de dominis de primer nivell territorial :
# Camí de Mur (Puigcercós)

El Camí de Mur és un camí dels termes de Tremp, en terres de Puigcercós, de l'antic terme de Palau de Noguera i Castell de Mur, en terres de Santa Llúcia de Mur, de l'antic terme de Mur, al Pallars Jussà. Es tracta d'un topònim romànic modern, de caràcter purament descriptiu. Pren el nom de l'antic poble de Mur, que és on mena.
Arrenca del poble de Puigcercós, des d'on surt cap al sud-oest. Passa entre les Obagues (nord-oest) i los Casals (sud-est) i gira cap al sud seguint el mateix traçat que una moderna línia elèctrica. Quan arriba al canal de rec que discorre pel sud de Puigcercós, gira cap a ponent per, al cap de poc, tornar a emprendre cap al sud, seguint la riba esquerra d'un barranc. Tot i que el camí modern se n'aparta al cap de poc, el camí vell, mig perdut però encara recognoscible, segueix la riba del barranc, girant gradualment cap al sud-oest fins que el travessa, en direcció a l'oest. Va a buscar el barranc de l'Espona, que també travessa, entrant en aquest punt en el terme de Castell de Mur.
El camí remunta el barranc de l'Espona per la seva riba dreta, cap al nord-oest, als peus de l'Obac del Barranc de l'Espona, fins que, en troba un altre petit barranc, gira cap al sud pujant ràpidament de nivell amb forts revolts que el fan canviar diverses vegades de direcció. Continua pujant per l'Obac, encara fent moltes giragonses i deixant a banda i banda camps de conreu i restes d'antigues edificacions rurals, i arriba a la capçalera del barranc de Font Truïda, que davalla cap al sud-est. En aquest lloc fa una girada cap al nord-oest per enllaçar amb el Camí de Torrenta, el qual al cap de poc enllaça amb el Camí de Puigcercós. Tots tres són, de fet, tres trams del mateix camí.

## Enllaços externs

* El Camí de Mur en el seu entorn, a l'Institut Cartogràfic de Catalunya
# María del Mar Cabra Valero

Maria del Mar Cabra Valero (Madrid, 14 de juny de 1983) és perdiodista d'investigació i especialista en anàlisi de dades. És llicenciada en Comunicació Audiovisual per la Universitat Complutense de Madrid i Màster en Periodisme d'investigació per la Universitat de Colúmbia de Nova York, estudis que va realitzar havent rebut una beca Fulbright.
Des de l'any 2004 ha treballat a diversos mitjans nacionals i internacionals, sent investigadora i periodista local a la BBC per a temes sobre Espanya. A partir de l'any 2005 treballa com a redactora, videoperiodista i productora a mitjans com CNN+, El Mundo i la Sexta.
L'any 2009 rep una beca Fulbright per estudiar al Centre Stabile de Periodisme d'Investigació (Universitat de Colúmbia) de Nova York on rep diversos premis i honors, com el DuPont-Crichton al millor documental. Durant la seva estada als Estats Units treballa com investigadora a la televisió pública nord-americana PBS, al Miami Herald i a altres mitjans com The Huffington Post.
Des de l'any 2011 és membre del Consorci Internacional de Periodistes d'Investigació, una organització que compta amb més de 160 periodistes que treballen junts en investigacions transnacionals. Els projectes en els que ha treballat fins ara són: Secrecy for Sale: Inside the Global Offshore Money Maze (sobre paraísos fiscals), Skin and Bone (sobre la comercialització de teixits humans), Plunder in the Pacific i Spain's $8 Billion Fish (ambdós sobre el sector pesquer).
L'Associació de la Premsa de Madrid va guardonar l'any 2012 Mar Cabra amb el Premi Larra al periodista menor de 30 anys més destacat de l'any.
Mar Cabra destaca per ser una de les principals impulsores a Espanya del periodisme de dades; des del 2012 és directora i co-fundadora de la Fundació Civio, una organització sense ànim de lucre que utilitza la tecnologia per a apostar per una major transparència i un accés lliure a les dades públiques.
El desembre de 2012 fou escollida com a vice-presidenta del capítol espanyol de l'Open Knowledge Foundation, una organització no lucrativa dedicada a promoure les dades obertes i coneixement obert.
Actualment, Mar Cabra segueix treballant com a periodista d'investigació per l'ICIJ, és professora de periodisme de dades, periodisme assistit per ordinador i d'investigació a la Universitat Rey Juan Carlos de Madrid i altres centres, a més de conferenciant habitual en nombrosos congressos.

## Referències

* ↑ «Mar Cabra: "hem d'acostumar les institucions a donar i als ciutadans a demanar"». Centre de Cultura Contemporània de Barcelona.
* ↑ http://www.icij.org/journalists/mar-cabra
* ↑ http://www.apmadrid.es/noticias/generales/fallados-los-premios-de-periodismo-apm-2012?Itemid=209
# Lo Frare i l'Escolanet

Lo Frare i l'Escolanet és una muntanya de 433 metres que es troba entre els municipis d'El Lloar i d'El Molar, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cabeça Negra

La Cabeça Negra és una muntanya de 687 metres que es troba al municipi de Vandellòs i l'Hospitalet de l'Infant, a la comarca catalana del Baix Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó de Le Cateau-Cambrésis

El cantó de Le Cateau-Cambrésis és una divisió administrativa francesa, situada al departament del Nord i la regió dels Alts de França.

## Composició

El cantó de Le Cateau-Cambrésis aplega les comunes següents :
* Bazuel
* Beaumont-en-Cambrésis
* Le Cateau-Cambrésis
* Catillon-sur-Sambre
* La Groise
* Honnechy
* Inchy
* Maurois
* Mazinghien
* Montay
* Neuvilly
* Ors
* Pommereuil
* Rejet-de-Beaulieu
* Reumont
* Saint-Benin
* Saint-Souplet
* Troisvilles

## Història

Llista de consellers generals successius :
| Date d'elecció | Identitat | Partit |
| 2004- | Laurent Coulon | PS |
| Les dades anteriors no són conegudes. |||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | 22.042 | 20.983 | 19.310 | 18.132 | 17.473 | 17.274 |
# Taran i la caldera màgica

Taran i la caldera màgica (títol original en anglès, The Black Cauldron) és una pel·lícula d'animació d'aventures de fantasia fosca estatunidenca de 1985 produïda per Walt Disney Productions en associació amb Silver Screen Partners II i estrenada per Walt Disney Pictures. Es basa lliurement en els dos primers llibres de The Chronicles of Prydain de Lloyd Alexander, una sèrie de cinc novel·les que al seu torn es basen en la mitologia gal·lesa. S'ha doblat al català.
Ambientada a la mítica terra de Prydain durant l'alta edat mitjana, la pel·lícula se centra en un malvat emperador conegut com el Rei Banyut, que espera aconseguir un antic calderí màgic que l'ajudi en el seu desig de conquerir el món. S'hi oposen el jove porcater Taran, la jove princesa Eilonwy, el bard que toca l'arpa Fflewddur Fflam i una simpàtica criatura salvatge anomenada Gurgi, que busquen destruir el calderí per evitar que el Rei Banyut governi el món.
La pel·lícula és dirigida per Ted Berman i Richard Rich, que havien dirigit l'anterior pel·lícula d'animació de Disney The Fox and the Hound (1981), i va ser la primera pel·lícula d'animació de Disney que es va gravar en Dolby Stereo. Disney va adquirir els drets cinematogràfics dels llibres l'any 1973 i la producció va començar el 1980 per estrenar-se el Nadal de 1984. Durant la producció, va tenir un procés d'edició sever, sobretot per la seva seqüència climàtica, que va resultar pertorbadora per als nens durant una projecció de prova. El recentment nomenat president de Walt Disney Studios, Jeffrey Katzenberg, va ordenar que es tallessin aquestes escenes, per por que alienessin els nens i, com a resultat, el film es va endarrerir fins al 1985. La versió original en anglès compta amb les veus de Grant Bardsley, Susan Sheridan, Freddie Jones, Nigel Hawthorne, Arthur Malet, John Byner, Phil Fondacaro i John Hurt. La narració original de la pel·lícula va a càrrec de l'actor i director John Huston.
Va ser la primera pel·lícula d'animació de Disney que va rebre una classificació PG, així com la primera pel·lícula d'animació de Disney amb imatges generades per ordinador. La pel·lícula es va distribuir als cinemes a través de Buena Vista Distribution el 24 de juliol de 1985 amb crítiques en diversos sentits. Els analistes van expressar la seva desaprovació per la seva naturalesa fosca i el guió desarticulat, tot i que van ser elogiades l'animació, la banda sonora i la interpretació de veu. En ser la pel·lícula d'animació més cara que s'havia fet mai en aquell moment, va ser un fracàs de taquilla, ja que va recaptar només 21,3 milions de dòlars per un pressupost de 44 milions, cosa que va posar en perill el futur del departament d'animació de Disney. A causa del fracàs comercial, Disney no va estrenar la pel·lícula als mitjans domèstics fins al 1998. Des de llavors ha guanyat un seguiment de culte.

## Referències

* ↑ «Taran i la caldera màgica». ésAdir. [Consulta: 28 desembre 2023].
* ↑ Rico, Elizabeth. «How 'The Black Cauldron' Became a Cult Classic», 27-02-2014.
* ↑ 22 Animated Cult Classics Worth Checking Out - MovieWeb
# Camí de Petrolers

El Camí de Petrolers és un camí del terme municipal d'Abella de la Conca, a la comarca del Pallars Jussà.
Tot i que actualment és un camí en desús i perdut en alguns trams, n'hi ha que encara es reconeixen i es poden seguir, preferiblement a peu o amb vehicles tot terreny.
Un primer tram arrenca de la carretera L-511 al mateix Coll de Faidella cap al sud-oest. Segueix paral·lel a la carretera L-511, i es perd poc abans de reintegrar-se en aquesta carretera a l'altura del punt quilomètric 11,9.
El tram final arrenca de la carretera L-511 a ponent del Coll de Faidella, en el punt quilomètric 10,5, i se'n va cap a ponent, per la part alta de l'Obaga de Fonguera, a la dreta del barranc de la Coma de Joan, a l'altra banda de la vall d'aquest barranc a les Obagues Altes.

## Etimologia

Es tracta d'un topònim romànic modern, de caràcter descriptiu: és un dels camins oberts per a les prospeccions petrolieres que es van fer a la comarca.

## Enllaços externs

* El Camí de Petrolers en el seu entorn, a l'Institut Cartogràfic de Catalunya
# Tossal de Serra Morena

El Tossal de Serra Morena és una muntanya de 613 metres que es troba al municipi de Castellnou de Bages, a la comarca catalana del Bages.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Collet del Vicis

El Collet del Vicis és una muntanya de 236 metres que es troba al municipi de Riudecanyes, a la comarca catalana del Baix Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó de Lilla-Nord-Est

El cantó de Lilla-Nord-Est és una divisió administrativa francesa, situada al departament del Nord i la regió dels Alts de França.
El cantó de Lille-Nord-est comprèn les comunes de Lilla, Mons-en-Barœul.

## Història

Llista de consellers generals successius :
| Date d'elecció | Identitat | Partit |
| 1979-1983 | Guy Merheim | UDF |
| 1983-1998 | Francis Peltier | UDF |
| 1998-2004 | Jean-Pierre Leroy | PS |
| 2004- | Betty Gleizer | PS |
| Les dades anteriors no són conegudes. |||
# Miguel Ángel Moratinos Cuyaubé

Miguel Ángel Moratinos Cuyaubé (Madrid, Espanya, 8 de juny de 1951) és un polític i diplomàtic espanyol, que fou cap del Ministeri d'Afers Exteriors i Cooperació d'Espanya entre 2004 i 2010.

## Joventut

Després d'estudiar al Liceu Francès de Madrid es va llicenciar en dret i en ciències polítiques, sent un gran poliglot al dominar idiomes com el castellà, francès, anglès, rus i serbi.

## Carrera diplomàtica

Va ingressar en la carrera diplomàtica treballant en el Ministeri d'Afers Exteriors d'Espanya des de 1974 fins al 1979 com a Director per a les relacions amb l'Europa de l'Est. Després va estar destinat a l'ambaixada d'Espanya a Iugoslàvia fins al 1984, des d'on passa a la del Marroc fins al 1987, moment en el qual fou nomenat Sotsdirector General per a Àfrica del Nord. El 1991 fou nomenat director de l'Institut per a la Cooperació amb el Món Àrab, convertint-se en un especialista de l'Orient Pròxim, molt respectat tant per àrabs com per jueus, sent nomenat Director General de Política Exterior para Àfrica Subsahariana i Orient Pròxim el 1993.
El 1996, després de l'arribada del PP al poder del govern d'Espanya, fou nomenat ambaixador a Israel, abandonant el càrrec a finals d'any per esdevenir alt representant de la Unió Europea en el procés de pau àrabo-israelià, càrrec que ocuparia fins al 2003.

## Política espanyola

El 2004 en les eleccions generals fou escollit diputat al Congrés dels Diputats pel PSOE i fou nomenat pel president José Luis Rodríguez Zapatero, Ministre d'Afers Exteriors i Cooperació, sent una de les seves primeres missions la retirada espanyola de la Guerra de L'Iraq, el que comportà tensions amb el govern dels Estats Units.
Durant l'any 2007 Moratinos fou el President de l'Organització per a la Seguretat i la Cooperació a Europa (OSCE).
El 2010 Moratinos abandonà el govern en la remodelació de l'octubre de 2010 essent succeït en el càrrec per Trinidad Jiménez
Recentment ha presentat la seva candidatura a Director General de la FAO.

## Vida privada

La seva dona és Dominique Maunac, professora d'anglès al Liceu Francès de Madrid i vinculada a la intel·ligència francesa.

## Referències

* ↑ García, Luis B. «Zapatero lo fía todo a Rubalcaba en su remodelación de Gobierno y apacigua las críticas en el PSOE» (en castellà). La Vanguardia (edició digital). Grup Godó, 20-10-2010. Arxivat de l'original el 18 de gener 2012. [Consulta: 20 octubre 2010].
* ↑ Pàgina Oficial de la Candidatura de Miguel Ángel Moratinos
* ↑ https://www.moncloa.com/2019/01/16/moratinos-cabrera-ministros-vida-intima-6294/

## Enllaços externs

* Biografia de Miguel Ángel Moratinos al Portal del Ministeri d'Afers Exteriors i Cooperació Arxivat 2007-11-20 a Wayback Machine. (castellà)
# Turó de Fucimanya

El Turó de Fucimanya és una muntanya de 512 metres que es troba al municipi de Balsareny, a la comarca catalana del Bages.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Turó de Fucimanya». Gran Enciclopèdia Catalana. Barcelona: Grup Enciclopèdia Catalana.